Maradona se oorskot moet bewaar word | Netwerk24
17 Desember 2020 13:01
'n Argentynse hof het beslis dat Diego Maradona se oorskot bewaar moet word ingeval sy DNS in 'n vaderskapsaak benodig sou word.
Maradona het verlede maand aan 'n hartaanval gesterf en is op 26 November net buite Buenos Aires begrawe.
Hoewel Maradona se prokureur vroeër aan Reuters gesê het dat daar reeds DNS-monsters van hom is, het die hof gelas dat die voormalige sokkerster se oorskot nie in 'n later stadium veras mag word nie.
Vyf erkende kinders en ses met kinderskapsaansoeke is deel van Maradona se ingewikkelde erfenis-proses.
Een van die ses, Magalí Gil (25), sê sy het twee jaar gelede uitgevind dat Maradona haar biologiese pa is.
Die hof het onder meer in sy uitspraak gesê: "Mej. Gil versoek dat 'n ondersoek gedoen word . . . en dat 'n DNS-monster vir daardie doel na die kantoor van die waarnemende staatsaanklaer gestuur word."